**ALYTAUS R.** **BUTRIMONIŲ GIMNAZIJOS TARYBOS NUOSTATAI**

**(IŠTRAUKA IŠ ALYTAUS R. BUTRIMONIŲ GIMNAZIJOS NUOSTATŲ, PATVIRTINTŲ ALYTAUS RAJONO SAVIVALDYBĖS TARYBOOS 2017 M. BIRŽELIO 22 D. SPRENDIMU NR. K - 156)**

1. (41.) Gimnazijos taryba (toliau – taryba) yra aukščiausia gimnazijos savivaldos institucija. Taryba telkia gimnazijos mokinius, mokytojus, tėvus (globėjus, rūpintojus), vietos bendruomenės atstovus demokratiniam gimnazijos valdymui, padeda spręsti gimnazijai aktualius klausimus, atstovauti teisėtiems gimnazijos interesams.

2. (42.) Taryba sudaroma iš gimnazijoje nedirbančių 3 mokinių tėvų (globėjų, rūpintojų), 3 mokytojų, 3 mokinių atstovų, 3 vietos bendruomenės atstovų. Į tarybą tėvus (globėjus, rūpintojus) deleguoja gimnazijos klasių mokinių tėvų aktyvai, mokytojus – Mokytojų taryba, mokinius – Mokinių taryba, vietos bendruomenės atstovus – Butrimonių seniūnijos seniūnaičių sueiga.

3. (43.) Tarybos nariai atviru balsavimu tarybos posėdyje išrenka tarybos pirmininką, pirmininko pavaduotoją ir sekretorių. Tarybos pirmininkas organizuoja tarybos veiklą. Tarybos pirmininku negali būti gimnazijos direktorius. Taryba renkama rugsėjo mėnesį dvejiems metams šiuose nuostatuose nustatyta tvarka.

4. (44.) Tarybos posėdžiai organizuojami ne rečiau kaip 1 kartą per ketvirtį. Prireikus gali būti sušauktas neeilinis tarybos posėdis. Tarybos posėdis yra teisėtas, jeigu jame dalyvauja ne mažiau kaip du trečdaliai visų jos narių. Nutarimai priimami dalyvaujančiųjų balsų dauguma (jei balsai pasiskirsto po lygiai, lemia pirmininko balsas). Gimnazijos direktorius tarybos posėdžiuose gali dalyvauti kviestinio nario teisėmis.

5. (45.) Taryba:

5. 1. (45.1.) teikia siūlymus dėl gimnazijos strateginių tikslų, uždavinių ir jų įgyvendinimo priemonių;

5. 2. (45.2.) derina gimnazijos strateginį planą, gimnazijos metinį veiklos planą, gimnazijos darbo tvarkos taisykles, kitus gimnazijos veiklą reglamentuojančius dokumentus, teikiamus gimnazijos direktoriaus;

5. 3 (45.3.) teikia siūlymus gimnazijos direktoriui dėl gimnazijos nuostatų pakeitimo ar papildymo, gimnazijos vidaus struktūros tobulinimo;

5. 4. (45.4.) svarsto gimnazijos veiklos ir finansavimo klausimus, lėšų naudojimo klausimus;

5. 5. (45.5.) išklauso gimnazijos metines veiklos ataskaitas ir teikia siūlymus gimnazijos direktoriui dėl gimnazijos veiklos tobulinimo;

5. 6. (45.6.) teikia siūlymus gimnazijos savininko teises ir pareigas įgyvendinančiai institucijai dėl gimnazijos materialinio aprūpinimo, veiklos tobulinimo;

5. 7. (45.7.) svarsto mokytojų metodinės tarybos, mokinių ir tėvų (globėjų, rūpintojų) savivaldos institucijų ar gimnazijos bendruomenės narių iniciatyvas ir teikia siūlymus gimnazijos direktoriui;

5. 8. (45.8.) teikia siūlymus dėl gimnazijos darbo tobulinimo, saugių mokinių ugdymo ir darbo sąlygų sudarymo, talkina formuojant gimnazijos materialinius, finansinius ir intelektinius išteklius;

5. 9. (45.9.) atlieka visuomeninę gimnazijos valdymo priežiūrą;

5. 10. (45.10.) daro įtaką direktoriaus priimamiems sprendimams;

5. 11. (45.11.) svarsto gimnazijos direktoriaus teikiamus klausimus;

5. 12. (45.12.) pasirenka gimnazijos vidaus veiklos įsivertinimo atlikimo metodiką, analizuoja įsivertinimo rezultatus ir priima rekomendacinius sprendimus dėl veiklos tobulinimo.